**ЈКП „КОМУНАЛАЦ“ ТИТЕЛ**

Тител, Главна 14/а

На основу одлуке Надзорног одбора ЈКП „Комуналац“ Тител, број: 82-9/2023 од 30.01.2023. године, директор расписује:

**ОГЛАС**

**РАДИ ОТУЂЕЊА ПОКРЕТНЕ СТВАРИ - ТЕРЕТНО ВОЗИЛО ФАП ФЕКАЛАЦ**

**ПРИКУПЉАЊЕМ ПИСМЕНИХ ПОНУДА**

**ПРЕДМЕТ ОТУЂЕЊА**

Предмет отуђења је покретна ствар - теретно возило у својини ЈКП „Комунaлац“ Тител, марке ФАП, модел: ФЕКАЛАЦ 1414, број шасије: 105733, број мотора: 157043, снага мотора: 107 kW, запремина мотора: 8260, максимална носивост: 7800, километража: 28850 km, произведено 1987. године, мотор неисправан, неисправна вакум пумпа, у виђеном стању, по почетној купопродајној цени од 165.000,00 динара.

**УСЛОВИ ПРОДАЈЕ**

Покретна ствар - теретно возило налази се у Тителу на адреси Главна бр. 4, отуђује се у постојећем „виђеном стању“, без права купца на накнадне рекламације, и може се разгледати радним данима, у термину од 09.00 – 13.00 часова.

Право учешћа на огласу имају сва правна и физичка лица, која испуњавају услове огласа и која уплате депозит у висини од 16.500,00 динара.

Уплата депозита врши се на број рачуна 160-9608-61 - сврха уплате - депозит, са позивом на број 82-9/2023-1

Рок плаћања купопродајне цене је 8 (осам) дана од дана закључења купопродајног уговора.

Трошкови пореза на пренос апсолутних права, транспорта возила, као и други трошкови који проистекну из реализације уговора, падају на терет купца.

**УСЛОВИ ПРИЈАВЉИВАЊА**

Рок за подношење понуда је 8 (осам) дана од дана објављивања огласа.

Уредна и потпуна писмена понуда, мора да садржи:

- висину купопродајне цене

- потврду о уплати депозита и изјаву о условима за враћање депозита, са наведеним бројем рачуна на који се депозит враћа, уколико подносилац понуде не буде изабран за најповољнијег понуђача.

Уредна и потпуна писмена понуда, мора да садржи и све податке о подносиоцу понуде и то:

За физичка лица:

- име и презиме;

- адресу пребивалишта;

- контакт телефон;

- фотокопију личне карте.

За правна лица:

- назив и седиште;

- копију решења о упису правног лица у регистар привредних субјеката;

- копију уговора о отварању и вођењу рачуна код пословне банке код које има рачун;

- копију решења о додељеном пореском идентификационом броју - ПИБ;

- име и презиме лица овлашћеног за заступање (директор), његов потпис и печат;

- за пуномоћника, одговарајуће пуномоћје дато на законом прописан начин.

Понуде се достављају на адресу: **ЈКП „КОМУНАЛАЦ“ ТИТЕЛ ГЛАВНА 14/А, 21240 ТИТЕЛ**.

Понуде се достављају у затвореној коверти, са видљивом назнаком „Понуда за куповину покретне ствари - ТЕРЕТНОГ ВОЗИЛА - „НЕ ОТВАРАТИ“, препорученом пошиљком или се лично предају на адреси предузећа.

Неблаговремене, непотпуне, нејасне и понуде у незапечаћеним ковертама неће се разматрати.

**ИЗБОР НАЈПОВОЉНИЈЕГ ПОНУЂАЧА**

Отварање приспелих понуда врши се комисијски, дана 22.02.2023. године у 11.00 часова, у просторијама ЈКП „Комуналац“ Тител, Главна 14/а, Тител.

Критеријум за избор најповољнијег понуђача је висина понуђене купопродајне цене. Уколико на оглас пристигне једна понуда, Комисија може узети у разматрање приспелу понуду.

У случају да два или више понуђача понуде исту купопродајну цену, Комисија ће на лицу места тражити писане понуде у затвореним ковертама све до избора најповољнијег понуђача.

Са изабраним најповољнијим понуђачњм биће закључен купопродајни уговор у року од 3 дана.

Преузимање возила се врши у року од 3 дана од дана уплате целокупног износа продајне цене.

Уколико понуђач чија је понуда проглашена најповољнијом одустане од купопродаје, сматра се да је следећи најбољи понуђач онај који је дао следећу најповољнију понуду.

Учесници у надметању немају право на повраћај уплаћеног депозита уколико одбију да потпишу записник, а закључе уговор о купопродаји возила или уколико не плате продајну цену у року од 8 дана од закључења уговора о купопродаји возила.

Осталим учесницима у огласу депозит се враћа у року од 3 радна дана од дана закључења поступка продаје, на достављен рачун.

Комисија задржава право да не прихвати ни једну понуду уколико оцени да иста није одговарајућа.

Све потребне информације у вези овог огласа могу се добити на број телефона 021/2960-200.